Paramedici is kort ná 22:00 na ’n hostel in Klipspruit, Soweto, ontbied. ’n Man is glo geskiet, maar met die paramedici se aankoms was hy nie meer op die toneel nie. Volgens Dollman was daar ’n sterk polisieteenwoordigheid.
In die vierde voorval is nog ’n veiligheidswag by ’n kantoorperseel in Barbeque Downs in Midrand geskiet. Hy het glo gesien hoe vermeende inbrekers toegang tot die kantoorkompleks bekom het en is geskiet toe hy hulle nader.